《次韵陈侍郎李察院潇湘八景图·江天暮雪》
宋代·喻良能

群山总入玉壶中，只有沧波映远空。
独钓寒江晚来雪，凭谁画我作渔翁。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。